
ДО КРАСИМИР ХРИСТОВ, 
УПРАВИТЕЛ НА 
„ТЕХНОКОМ“ ООД
БУЛ. „РУСЕ“ № 19, ЕТ. 2
ГР. ПЛЕВЕН

ОТНОСНО: Инвестиционно предложение (ИП) „Изграждане на нова и надгражданe на съществуваща кабелна канална система (ККС) и БКТП в ПИ 56722.667.705,    кв. „Дружба“, гр. Плевен“.

УВАЖАЕМИ ГОСПОДИН ХРИСТОВ,

Във връзка с Ваше уведомление с вх. № АО-888/17.02.2026г. на РИОСВ-Плевен за ИП „Изграждане на нова и надгражданe на съществуваща кабелна канална система (ККС) и БКТП в ПИ 56722.667.705, кв. „Дружба“, гр. Плевен“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП  „Изграждане на нова и надгражданe на съществуваща кабелна канална система (ККС) и БКТП в ПИ 56722.667.705, кв. „Дружба“, гр. Плевен“, попада в обхвата на  чл. 2, ал. 2 от Наредбата за ОС.
1. ИП предвижда изграждане на нов БКТП, РЗП – 8,32 кв. м с трансформатор         630 kVA, външна линия 20 kV до същeствуващ ТП Д17 на „ЕРМ ЗАПАД“ ЕАД, изграждане на нова и надграждане на съществуваща кабелна канална система - ККС в      ПИ № 56722.667.705, кв. „Дружба“, гр. Плевен. Присъединяването ще се осъществи съгласно договор № 1206110159/19.12.2025г. SAP № IB-33-25-10037 на „ЕРМ ЗАПАД“ ЕАД.  Съоръжението, БКТП представлява моноблок от водоплътен бетон С35/45, което включва основа (фундамент) и стени, с размери 3,20х2,60х2,90 м с височина 2,125 м. Предвижда се БКТП да се монтира в изкоп с дълбочина  0,8 м. Плътните части на вратите ще са сандвич панели. Покривът на съоръжението ще е бетонна плоча, която ще се монтира допълнително посредством ринг болтове. Не се предвижда изграждане на нова или промяна на съществуващата пътна инфраструктура. Достъпът до имота е по съществуващи улици. При реализацията на ИП образуваните земни маси ще се използват за обратен насип. За ПИ 56722.667.705, кв. „Дружба“, гр. Плевен има съгласувана виза    „За проектиране на трансформаторен пост“ съгласно скица № 148/11.03.2025г. на         община Плевен. ПИ № ПИ 56722.667.705, ж.к. „Дружба“, гр. Плевен, общ. Плевен,        обл. Плевен е с вид територия: Урбанизирана, НТП: За друг обществено обект с площ          8319 кв. м, стар номер 10341, кв. 2, парцел IV.
2. ПИ № ПИ 56722.667.705, гр. Плевен, не попада в границите на защитени територии по смисъла на Закона за защитените територии.
3. ПИ № ПИ 56722.667.705, гр. Плевен, не попада в границите на защитени зони по смисъла на Закона за биологичното разнообразие. Най - близко разположените защитени зони (на около 1,751 м) са:
- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед № РД-800/04.11.2008г. на МОСВ (ДВ бр.105/09.12.2008г.), изменена със Заповед № РД-67/28.01.2013г. на МОСВ (ДВ бр. 10/05.02.2013г.); изменена и допълнена със Заповед № РД-269/31.03.2021г. на МОСВ (ДВ бр. 41/18.05.2021г.);
- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007г. на Министерски съвет (обн. ДВ, бр. 21/2007г.), изм. с Решение №615/2020 г. на Министерски съвет (обн. ДВ, бр. 79/2020г.), във връзка със Заповед № РД-269/31.03.2021г. на МОСВ (ДВ бр. 41/18.05.2021г.).
4. Така описаното ИП не може да бъде отнесен към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000, в урбанизирана територия) и характера на заявеното ИП при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположените защитени зони BG0000240 “Студенец” и BG0000240 “Студенец”,, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитени зони BG0000240 “Студенец” и BG0000240 “Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.
						
С уважение, 


гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

